สวัสดีครับ อยากทราบว่า เวลาผมหายใจเข้าแล้วเจ็บตรงหลังซ้าย มีสาเหตุจากอะไรหรือครับ จะเจ็บตอนหายใจเข้าอย่างเดียวตอนหายใจออกไม่เจ็บ ทำให้หายใจเข้าไม่สุดเพราะเจ็บทุกที แต่ชูมือขึ้นแล้วหายใจเข้าอาการจะเบาลงหน่อยครับ
สวัสดีค่ะ อาการเจ็บปวดที่หลังเวลาหายใจเข้าออก อาจจะเกิดจาก กล้ามเนื้อหรือกระดูกอ่อนที่ซี่โครงอักเสบ ปลายเส้นประสาทอักเสบมักปวดจี๊ดๆ มีเยื่อหุ้มปอดหรือเยื่อหุ้มหัวใจอักเสบ หรือมีภาวะปอดติดเชื้อ โดยมักมีไข้ ไอร่วมด้วยได้ เป็นต้นหากเจ็บสัมพันธ์กับท่าทาง มีจุดกดเจ็บ อาจนึกถึงเรื่องกล้ามเนื้อหรือกระดูกอ่อนอักเสบได้มากที่สุดแนะนำการพักการใช้งาน ระวังการกระทบกระแทก กินยาแก้ปวดเพื่อบรรเทาอาการได้เบื้องต้นและควรไปพบแพทย์หากพักแล้วไม่ดีขึ้น ปวดมากขึ้นเรื่อยๆ มีอาการแน่นอก หายใจลำบาก หอบเหนื่อย หรือไอมากร่วมด้วย